ત્યાગ સહજ આવ ેતો સમ્યક હોય છે, કરવામાં આવે તો અસમ્યક થઇ જાય છે. ધર્મની સમસ્ત સાધના માટે આ સત્ય છે. અહંકારના માર્ગ ઘણા સુક્ષ્મ છે, ઘણા રહસ્યમય છે, અને જયાં તેના અસ્તિત્વની કલ્પના ન આવે, જયાં ઉપરથી તેનું દર્શન બિલકુલ ન થાય ત્યાં પણ તે ઉપસ્થિત થઇ જાય છે. અહંકારના સ્થુલરૂપ તો દેખાય છે, તેથી તે એટલા ઘાતક નથી, જેટલાં તેના સુક્ષ્મરૂપ ઘાતક છે. સાધારણતઃ સુક્ષ્મરૂપ દેખાતા નથી. તેથી તેમાં ઘણી આત્મવંચના થાય છે. પોતે ધાર્મિક, ત્યાગી, જ્ઞાની, અહિંસક વગેરે હોવાનો અહંકાર એવો જ છે.